Diari Oficial de la Generalitat Valenciana


Sumari del DOGV 1003, del 10-02-1989 (1989/813091)

ORDRE de 12 de gener de 1989, de la Conselleria d'Agricultura i Pesca, per la qual es despleguen els programes de realització dels cursos per l'obtenció dels títols de Patronat de Pesca Local i Mecànica de Litoral, així com la normativa corresponent a la celebració d'exàmens .
-------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1989/01/12/(1)/dof/vci/html**

### Dades del document

Número de DOGV
:   1003

Data del DOGV
:   10-02-1989

Secció del DOGV
:   DISPOSICIONS GENERALS

Número del document
:   1989/813091


Data del document
:   12-01-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 12 de gener de 1989 de la Conselleria d'Agricultura i Pesca, per la qual es despleguen els programes dels cursos per a l'obtenció del títol de Patró de Pesca Local i Mecànic Litoral, així com la normativa corresponent a la realització d'exàmens.  
Per Ordre de 20 de maig de 1958, del Ministeri d?agricultura, Pesca i Alimentació (BOE núm. 125), es regulen les titulacions menors per al comandament de vaixells de pesca, i es ressenyen les condicions i els programes mínims per obtenir-les. L?articie cinqué indica que les Comunitats Autònomes que han assumit competències en matèries d?ensenyament nàutico-pesquer desplegaran els programes corresponents als mínims determinats, així com la normativa relativa a la realització dels exàmens.  
Atés que la Comunitat Valenciana té transferides competències en matèria de formació nàutico-pesquera, fent ús de les facultats que tinc atribuïdes,  
ORDENE  
Article únic  
a) El programa a desplegar en els cursos per obtenir els títols de patronat de pesca local i mecànica litoral serà el que s'estableix a l'annex I i II d'aquesta ordre.  
b) Els exàmens per a l?obtenció dels títols esmentats, es desplegaran d'acord amb el que indica l'annex III i IV d'aquesta ordre.  
DISPOSICIONS FINALS  
Primera  
La Direcció General d'Innovació i Tecnologia Agrària dictarà les normes necessàries per al compliment i desplegament d'aquesta ordre.  
Segona  
Aquesta ordre començarà a vigir l?endemà de la publicació al Diari Oficial de la Generalitat Valenciana.  
València, 12 de gener de 1989.  
El Conseller d?agricultura i Pesca,   
LUIS FONT DE MORA MONTESINOS  
ANNEX I  
Programa de patró de pesca local  
A) Navegació  
Sistema de coordenades terrestres. L?horitzó de la mar i el rumb vertader. Interpretació de les cartes nàutiques utilitzades en navegació costanera. Mesura de rumbs, distàncies i coordenades a les cartes. Interpretació d'un portolà. Signes convencionals i abreviatures més emprades a les cartes. Magnetisme; descripció bàsica del magnetisme terrestre. Coneixement bàsic de l'agulla magnètica nàutica. Declinació magnètica i desviaments. Rumb d'agulla. Demora i enfilació. Instruments per marcar. Situació per dues demores simultànies i no simultànies. Situació per demora i distància simultànies. Situació per dues distàncies a dos punts preses simultàniament. Navegació d'estima a la carta, retolació de rumbs i de situacions. Ecòmetre, descripció concisa del funcionament. Identificació dels fars i de les boies per les característiques de la llum i del senyal fònic. Fars de sectors i llums d'enfilació. Coneixement pràctic del litoral de la província per a la qual se sol·licita l'examen. Característiques meteorològiques més destacades al litoral de la mateixa província maritima, a l'hivern i a l'estiu.  
B) Reglaments i senyals  
Reglament per prevenir els abordatges a la mar. Sistemes de balisament. Senyals d'una sola lletra del CIS.  
C) Seguretat i supervivència  
Incendis. Naturalesa del foc. Elements necessaris per a la combustió. Classificació dels incendis. Causes més freqüents dels incendis a bord. Prevenció d'incendis. Sistemes contra incendis. Agents extintors: descripció, avantatges i inconvenients de cada tipus. Maneig pràctic d'extintors portàtils i mànegues. Inspecció i manteniment de l'equip contra incendis.  
Càlcul del GM pel període de balanç. Influència dels pesos en l'estabilitat. Normes de seguretat a vaixells de pesca per garantir-ne l'estabilitat.  
Taponament de vies d'aigua. Maniobres d'home a l'aigua.  
Utilització de senyals pirotècnics. Dispositius de salvament a bord, funcionament i manteniment. Us de la jaqueta salvavides. Funcionament dels bots inflables i el seu equipament. Taules de senyals de salvament i desembarcada. Coneixement de les obligacions en cas d'emergència.  
Instruccions per acudir nedant en auxili d'una persona.  
Respiració artificial. Mètode de respiració boca a boca i d'altres.  
Ajuda a persones lesionades. Ferides: tipus i cures d'urgència. Hemorràgies: classes i tractament d'urgència. Cremades i tractament. Contusions, esquinços, luxacions i fractures. Tractament d'urgència.  
Procediments radiotelefònics: funcionament i coneixements generals.  
D) Legislació  
Nocions de legislació pesquera nacional. Reglaments pesquers propis de la zona on es desplega l'activitat. Despatx de vaixells del mateix tonatge. Certificats i documentació de vaixells del mateix tonatge.  
E) Pesca marítima  
ús de les diferents arts i dels aparells. Caràcters generals i biologia de les espècies principals de la zona. Mètodes més adequats per la conservació del peix. Maniobres amb els diferents tipus de vaixells de la zona.  
ANNEX II  
Programa de mecànica del litoral  
a) Seguretat i supervivència a la mar   
Part teòrica  
Tipus de situacions d'emergència que es poden produir: abordatges, incendis i enfonsaments. Dispositius de salvament a bord. Coneixement de les obligacions en cas d'emergència, senyals de crida i situació dels equips i dispositius. Abandó del vaixell: mesures a prendre abans i durant l'abandó. Principis generals de supervivència. Perills principals per als supervivents. Naturalesa del foc. Elements necessaris per a la combustió. Classificació dels incendis. Causes més freqüents dels incendis a bord. Prevenció d'incendis. Agents extintors: descripció, avantatges i inconvenients de cada tipus.  
Part pràctica  
Com posar-se correctament la jaqueta salvavides. Entrar a l'aigua des de certa altura i nedar amb la jaqueta salvavides. Mantenir-se surant sense la jaqueta salvavides. Arriar i passar a les embarcacions de supervivència des del vaixell, i embarcar-hi des de l'aigua amb la jaqueta salvavides. Ajudar a d'altres a pujar a l?embarcació de supervivència. Localització i funcionament de l?equip de les embarcacions de supervivència, inclós el funcionament bàsic de l?equip radioelèctric portàtil i de la farmaciola. Funcionament general de les embarcacions de supervivència. Utilització de l'àncora flotant. Com acudir nedant a ajudar una persona accidentada. Pràctica de la reanimació i la respiració artificial. Utilització de diversos tipus d'extintors portàtils en l?extinció de focs localitzats. Utilització i maneig de mànegues i dels accessoris. ús de l?equip autònom de respiració. Inspecció i manteniment de l?equip contra incendis.  
b) Coneixements tècnico-professionals   
Part teòrica  
El motor diesel: principis de funcionament. Classificació. Tipus més emprats als vaixells de pesca. Descripció dels elements fixos constitutius dels motors diesel: bancada, bloc de cilindres, camises, culates, col·lectors d'admissió i escapament, carter i coixinets de bancada. Descripció dels elements mòbils: pistons i cèrcols, bieles i coixinets, cigonyal, arbre de lleves, balancins i volants. Sistemes d'engegada dels motors diesel. Engegada manual: descompressors. Engegada electrònica. Sistemes d'admissió, injecció i escapament. Descripció dels elements que els integren i de les funcions que hi tenen. Vàlvules d'admissió, escapament, seguretat i injecció. Instal·lació dels motors a bord: descripció dels elements i les seues funcions en els circuits: circuit de refrigeració, circuit d'alimentació de combustible, circuit de lubricació. Sistema d'escapament. Instal·lació dels motors principals a bord: línia d'eixos. Acoblament motor/eix. Reductor/inversor. Coixinet d'empenyiment. Botzina i obturador de la botzina. Hèlices i fixació d'aquestes a l'arbre. Conducció i manteniment dels motors: preparació dels motors per a l'engegament. Engegada i canvis de règim. Revisions i vigilància durant la marxa. Consums de combustible i d'oli. Combustibles i lubrificants: tipus de combustible emprats als motors diesel. Característiques. Precaucions i vigilància en l'emmagatzematge i tractament dels combustibles. Lubrificants emprats en els motors. Emmagatzematge i tractament dels lubrificants Generació i distribució de l'energia elèctrica a bord. Dinamos i alternadors: idea general de la construcció i principis de funcionament. Quadre de distribució típic d'un vaixell de pesca: coneixement dels circuits principals. Bateries: càrrega i descàrrega. Vigilància del manteniment. Sistemes hidràulics. Vigilància en l'operació i el manteniment dels sistemes hidràulics. Sistema de govern. Maquinària de pesca i atracada. Serveis d'eixugada, neteja i Cl. Seguretat en el treball de màquines.  
Part pràctica  
Desmuntatge i muntatge d'un motor diesel complet, amb atenció especial a: denominació dels diferents elements constitutius del motor. Utilització de les eines, tècniques de desmuntatge, identificació i muntatge adequat a cada element. ús dels parells d'acollament indicats per a cada element de fixació. Revisió i reparació per arrancar i fer una travessada. Canvi de filtres d'oli i combustible. Purga d'aire del sistema d'injecció. Verificació sobre el motor del funcionament correcte d'un injector. Desmuntatge, revisió general i ajustament d'escombretes en un motor d'engegada elèctrica. Comprovació de la posada a punt d'un motor diesel. Desmuntatge, esmerilatge, muntatge i empacat d'una vàlvula de globus. Desmuntatge, muntatge i empacat d'una bomba centrífuga. Desmuntatge, revisió i muntatge d'un alternador i un motor elèctric. Muntatge sobre taula, d'un circuit elèctric típic. Verificació de l?estat de càrrega d'un grup de bateries.  
ANNEX III  
Normes per al desenvolupament de l'examen de patró de pesca local  
a) Navegació  
Part pràctica  
- Resolució d'un problema de navegació sobre una carta nàutica, que incloga situacions per demores, distàncies, enfilaciós i estima.  
- En una carta en blanc del litoral - per al qual se sol·licita l?examen- la persona aspirant assenyalarà els accidents geogràfics i els perills que se li demanen.  
Part teòrica  
Contestar per escrit cinc preguntes sobre punts concrets de la matèria continguda en el programa.  
Durada de l?examen: 1 hora.  
b) Reglaments i senyals. Seguretat i supervivència  
Part teòrica  
Contestar per escrit una sèrie de qüestions sobre els apartats b) i c) del programa.  
Part pràctica  
Fer un exercici pràctic sobre seguretat, supervivència i primers auxilis.  
Durada de l'examen: 1 hora.  
c) Legislació  
Contestar per escrit una sèrie de qüestions sobre el contingut del programa.  
d) Pesca marítima  
Part pràctica  
Fer un exercici pràctic sobre arts i aparells.  
Part teòrica  
Contestar per escrit una sèrie de preguntes sobre la matèria.  
Durada de l?examen: 1 hora.  
ANNEX IV  
Normes per al desenvolupament de l'examen de mecànica de litoral  
Part teòrica  
Contestar per escrit una sèrie de qüestions sobre el contingut del programa.  
Part pràctica  
Fer un exercici pràctic dels assenyalats en el programa.  
Durada de l'examen: 3 hores.


Còpia Permalink ELI